Diari Oficial de la Generalitat Valenciana


Sumari del DOGV 4949, del 18-02-2005 (2005/1435)

Informació publica del programa d'actuació integrada per al desenvolupament urbanístic del sector Els Almuds del Pla General d'Ordenació Urbana de Bétera.
----------------------------------------------------------------------------------------------------------------------------------------------------------

### Dades del document

Número de DOGV
:   4949

Data del DOGV
:   18-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1435


Organisme emissor
:   Obras y Proyectos Civiles Mediterrània, SL

Tipus de document
:   Anunci

Informació publica del programa d'actuació integrada per al desenvolupament urbanístic del sector Els Almuds del Pla General d'Ordenació Urbana de Bétera. [2005/F1435]
  
La mercantil Obras y Proyectos Civiles Mediterranía, SL, ha formulat a l'empara del que preveu l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), l'alternativa tècnica al programa d'actuació integrada per al desenvolupament urbanístic del sector Els Almuds del Pla General d'Ordenació Urbana de Bétera.
  
La referida alternativa comprén la documentació següent:
  
a) Memòria, l'objecte de la qual és el desenvolupament urbanístic per gestió indirecta dels terrenys compresos en el sector Els Almuds del Pla General de Bétera, de 249.353,61 metres quadrats de superfície bruta.
  
b) Pla de reforma interior de millora.
  
c) Avantprojecte d'urbanització.
  
d) Còpia de la sol·licitud de cèdula d'urbanització.
  
La referida alternativa ha sigut protocol·litzada a la notaria d'Eva Jiménez Moreno, sítia a Bétera, avinguda de l'Escultor Ramón Anglés, número 5, havent-se depositat a l'ajuntament còpia de la mencionada alternativa als efectes previstos en l'article esmentat.
  
En aplicació del que establix l'article 48, en relació amb el 46.3 de la Llei Reguladora de l'Activitat Urbanística, és procedent sotmetre la mencionada alternativa tècnica i tota la documentació annexa, a informació pública per un termini de 20 dies, comptats a partir del següent a la publicació de l'anunci en el Diari Oficial de la Generalitat Valenciana.
  
Durant este termini, la referida documentació, així com l'expedient administratiu, podran ser consultats per qualsevol persona a l'esmentada notaria en horari de 10.00 a 14.00 hores, de dilluns a divendres, i sol·licitar exhibició de l'acta de protocol·lització, així com còpies d'esta.
  
Així mateix es fa constar la possibilitat de consultar a l'Ajuntament de Bétera (Secció d'Urbanisme) les actuacions derivades de la documentació depositada en este i de presentar davant d'este, per a la seua incorporació a les dites actuacions, tant al·legacions com alternatives tècniques que pretenguen competir amb l'exposada al públic, així com proposicions juridicoeconòmiques per a executar qualsevol de les alternatives.
  
Les proposicions juridicoeconòmiques es presentaran al Registre General de l'ajuntament, en plica tancada, dins dels cinc dies hàbils següents comptats des del venciment del termini d'informació pública, amb la documentació establida en els apartats d) de l'article 32 de la Llei Reguladora de l'Activitat Urbanística.
  
Expressament es fa constar que el present anunci es dirigix, als efectes del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú, a aquells titulars de drets afectats per la present actuació que, per un o altre motiu, no puguen ser individualment notificats, per ser desconeguts, ignorar-se el domicili de notificació, o bé, intentada la notificació no haja pogut realitzar-se.
  
Així, figuren com a titulars desconeguts els propietaris de les finques cadastrals següents:
  
1. Finca cadastral núm. 95988-05.
  
2. Finca cadastral núm. 94372-01.
  
3. Finca cadastral núm. 93523-03.
  
4. Finca cadastral núm. 93606-06.
  
5. Finca cadastral núm. 93818-07.
  
6. Finca cadastral núm. 93126-03.
  
7. Finca cadastral núm. 93752-10.
  
8. Finca cadastral núm. 94526-02.